'తప్పిన అంచనాల'తో నష్టాలు
-  284 పాయింట్ల మేర పతనమైన సెన్సెక్స్‌
   ముంబయి: పభుత్వం వృద్ధి రేటు అంచనాలను తగ్గించడంతో మదుపర్లు స్టాక్‌ మార్కెట్లపై విశ్వాసం కోల్పోయారు. మరోవైపు ఫెడ్‌ వడ్డీ రేట్ల పరిణామాలపై స్పష్టత వస్తుండడం, చమురు రంగంలో సంక్షోభం ముదురుతండడం తదితర ప్రతికూల పరిణామాల నేపథ్యంలో స్టాక్‌ మార్కెట్లు శుక్రవారం నష్టాలలో ముగిశాయి. మదుపర్లు లాభాల స్వీకరణకు మొగ్గు చూపారు. ఈ క్రమంలోనే శుక్రవారం బీఎస్‌ఈ సెన్సెక్స్‌ 284.56 పాయింట్లు కోల్పోయి 25,519.22 పాయింట్లకు దిగజారింది. నేషనల్‌ స్టాక్‌ ఎక్సేంజీ సూచీ నిఫ్టీ 82.4 పాయింట్లు నష్టపోయి 7,761.95 వద్ద ముగిసింది. రంగాల వారిగా బీఎస్‌ఈలో ఐటి సూచీ 1.31 శాతం, టెక్‌ 1.07 శాతం, లోహ సూచీ 0.89 శాతం, బ్యాంకింగ్‌ 0.88 శాతం చొప్పున అధిక విలువ కోల్పోయాయి. కాగా కన్జూమర్‌ డ్యూరెబుల్స్‌ 1.01 శాతం, మౌలిక వసతులు 0.19 శాతం, విద్యుత్‌ 0.13 శాతం, రియాల్టీ 0.07 ఆతం చొప్పున పెరిగాయి. సెన్సెక్స్‌లో వేదాంత 3.2 శాతం, ల్యూపిన్‌ 2.1 శాతం, బజాజ్‌ ఆటో 1.95 శాతం, ఇన్ఫోసిస్‌ 1.9 శాతం, ఎస్‌బిఐ 1.88 శాతం చొప్పున అధికంగా తగ్గాయి. కేవలం ఎన్‌టిపిసి 0.63 శాతం, కోల్‌ ఇండియా 0.13 శాతం చొప్పున రెండు షేర్లు మాత్రమే రాణించాయి. ప్రస్తుత ఆర్ధిక సంవత్సరంలో భారత స్తూల దేశీయోత్పత్తి పెరుగుదలను 7-7.5శాతానికి తగ్గించడంతో మదుపర్లు విశ్వాసం కోల్పోయారు. మరోవైపు ప్రభుత్వ రంగ బ్యాంకింగ్‌ షేర్లు తీవ్ర ఒత్తిడికి గురి అయ్యాయి.
మీ స్నేహితులకు రికమెండ్ చెయ్యండి